Diari Oficial de la Generalitat Valenciana


Sumari del DOGV 3946, del 23-02-2001 (2001/1586)

Informació pública del programa d'actuació integrada del sector residencial Galindo, de l'Alfàs del Pi.
-------------------------------------------------------------------------------------------------------

### Dades del document

Número de DOGV
:   3946

Data del DOGV
:   23-02-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/1586


Organisme emissor
:   Promociones Urbalfaz, SL

Tipus de document
:   Anunci

Informació pública del programa d'actuació integrada del sector residencial Galindo, de l'Alfàs del Pi. [2001/Q1586]
  
La mercantil Promociones Urbalfaz, SL, amb el codi d'identificació fiscal número K62803375, constituïda en escriptura pública atorgada davant el notari de Callosa d'En Sarrià, el senyor Juan Carlos Alonso Navarro, el 25 de maig de 1998, i domiciliada a Callosa d'En Sarrià, es formula una alternativa tècnica de programa d'actuació integrada. La delimitació d'aquesta coincideix amb el sector residencial Galindo, delimitat en l'expedient número 25, de modificació puntual del Pla General d'Ordenació Urbana de l'Alfàs del Pi, aprovada per l'Ajuntament de l'Alfàs del Pi en data 31 de juliol de 1998, i en el document d'homologació i pla parcial del sector residencial Galindo, tramitats per iniciativa municipal.
  
El document exposat al públic consisteix en l'alternativa tècnica del programa d'actuació integrada per al desenvolupament urbanístic del sector residencial Galindo, comprensiva del projecte d'urbanització per a aquest sector.
  
La documentació es tramita a través del procediment simplificat establit en l'article 48 de la Llei 6/1994, de 15 de novembre, Reguladora de l'Activitat Urbanística (LRAU). L'exposició al públic es fa amb la participació de la Notaria del senyor Juan Carlos Alonso Navarro, situada a l'avinguda del País Valencià, polígon industrial, parcel·la 12-A, 1r B, de l'Alfàs del Pi, i a l'Ajuntament de l'Alfàs del Pi, Servei d'Urbanisme. Qualsevol persona, dins del termini de 20 dies, comptadors des de la data de publicació del darrer anunci, en hores i dies hàbils, podrà comparéixer en qualsevol de les dependències designades per a consultar o fins i tot obtenir una còpia de la documentació exposada.
  
Durant els 10 primers dies del termini a què es fa referència, qualsevol podrà sol·licitar, davant l'Ajuntament de l'Alfàs del Pi, una pròrroga d'aquest per uns altres 20 dies, amb la finalitat de presentar una altra alternativa tècnica substancialment distinta a la que s'anuncia ací i en competència amb aquella.
  
Durant el termini d'exposició al públic qualsevol persona podrà presentar alternatives tècniques en competència amb l'exposada, o al·legacions pel que fa a aquesta o aquelles.
  
Una vegada acabat el termini a què es fa referència i durant els cinc dies següents, es podran presentar davant l'ajuntament, proposicions juridicoeconòmiques, en plica tancada, per a licitar per l'adjudicació del programa en relació amb qualsevol de les alternatives tècniques presentades en competència. El dia següent hàbil al cinqué del termini, es procedirà a l'obertura de pliques en acte públic. Si és dissabte, l'acte es posposarà al següent hàbil.
  
Les persones interessades podran presentar al·legacions davant l'Ajuntament de l'Alfàs de Pi durant el termini d'exposició al públic, així com durant el termini de presentació de les proposicions juridicoeconòmiques i el dia de l'acte d'obertura d'aquestes i durant els 10 dies següents a aquest. Les al·legacions podran versar sobre el document objecte d'aquest anunci o sobre qualsevol altre presentat com a conseqüència d'aquest.
  
Aquest anunci es publicarà en el Diari Oficial de la Generalitat Valenciana i també en un diari no oficial.